GiliGold/VAD_KnessetCorpus huggingface dataset:
: אנחנו לפני הקריאה הראשונה, ויש הסכמה עקרונית שמה שלא צריך לסרבל לא צריך לסרבל; במה שיש חילוקי דוחות או דברים מהסוג הזה, זה דיון בפני עצמו, ויכול להיות שאז לא תהיה ברירה ויצטרכו גם להגיש דוחות נפרדים.
: מה שנמצא גם בדוח מבקר המדינה, גם בדוח לרשם המפלגות וגם בדוח ליושב ראש הכנסת – יאוחד.
: מה שנפרד אני לא הולך לשנות גם לא בחקיקה לקריאה שנייה ושלישית אין לי תוכנית כזאת, אלא אם כן יתברר במהלך הדיונים על קריאה שנייה ושלישית שיש צורך, וננסה כמובן להגיע להסכמה, אבל על פניו זה לא נראה.
: בין הקריאה הראשונה לבין הקריאה השנייה והשלישית ננסה להגיע להסכמה מהו דוח ששווה לכולם שאז לא צריך לעשות פעמיים, ומה שהוא נפרד לעשות בנפרד, אבל באותו מועד.
: הרי בקריאה הראשונה אנחנו לא סוגרים את העניין.
: העיקרון צריך להיות כזה שמה שהוא דוח שווה, וזה כנראה, רוב הדברים – יהיה דוח שווה, לא צריך לעשות אותו פעמיים.
ליאת מרגלית: קודם כול זה דורש שיתוף פעולה כאן.
ליאת מרגלית: זה בסדר שיהיה שיתוף פעולה - -
: יש מספיק דברים בכנסת שאני צריך לחלוק בהם, פה אני לא צריך לחלוק.
יריב לוין: אנחנו לא נכפה עליכם לא לוותר על פרטים שכל אחד חושב שהם חשובים לו, ולא לקבל פרטים שמי מכם אומר שהוא לא רוצה לקבל או שהם לא רלוונטיים אליו.
יריב לוין: השאלה שאנחנו שואלים, והיא יותר במישור ההידברות ביניכם היא האם יש יכולת להגיע לסנכרון של דוח כזה שיענה למה שהם צריכים ולמה שאתם צריכים, ומצד שני אולי יכלול פרטים שהם מיותרים לגבי צד מסוים אבל זה לא אסון אם יהיה לו אותם כי הרי ממילא הדברים הם פומביים.
יריב לוין: אם תגיעו להסכמה כזאת – מה טוב, זה יחסוך סרבול.
יריב לוין: לא יהיה, לא יהיה.
: אם לא, נישאר בהצעה המקורית.
: היו"ר יריב לוין: אבל אני יכול להגיד לכם שמזווית הראייה שלנו זה מצב מוזר שאתה צריך לעשות כמה דוחות מקבילים על אותו עניין שבסוף יש להם אותה מטרה כוללת.
: גם צריך לשלם על זה לרואה חשבון.
: על כל דוח שהוא מגיש הוא גובה כסף.
יריב לוין: הוא מכביד, הוא חושף את העניין לטעויות.
: - - - זה כספי ציבור.
ליאת מרגלית: אני רוצה לציין עוד שני דברים: קודם כול ננסה לבדוק עם אנשי מבקר המדינה מה בדיוק כולל הדוח ולראות אם יש שם כפילויות.
ליאת מרגלית: אבל מה שחשוב לי לציין זה שהדוח שמוגש לרשם המפלגות מוגש גם על-ידי מפלגות שאין להן סיעות בכנסת, ואני מבינה שאין לכם עניין בזה, אבל במידה שיוחלט לגבי שדוח לגבי מפלגות שיש להן סיעות יהיה מעתה ואילך דוח אחר בפורמט אחר, יוגשו לרשם המפלגות שני פורמטים של דוחות, ואני לא בטוחה שזה נכון.
: אנחנו המציעים מדברים על הסיעות בכנסת.
ליאת מרגלית: אני מבינה.
עמי ברקוביץ': יש דרישה כללית בחוק המפלגות לדיווח מכלל המפלגות, לא כאלה שהן סיעות.
עמי ברקוביץ': לדיווח הזה יש הרציונלים שלו.
עמי ברקוביץ': במסגרת האחדה לא צריך להביא למצב - -
יריב לוין: אין כוונה כזאת.
: אין בעיה, מסכימים לחלוטין.
: זה בעיקר תלוי בהידברות ביניכם לבין מבקר המדינה.
: איך היחסים ביניכם, בסדר?
שמואל גולן: אנחנו בסדר עם כולם.
שמואל גולן: עד הרגע שיוצא הדוח – אחרי זה חוטפים על הראש.
: עד ה-7 ברכות.
יריב לוין: אתה אומר את זה הפוך: כולם בסדר איתכם עד הרגע שיוצא הדוח.
: למזלנו הרב, אנחנו בסדר איתכם גם אחרי שיוצא הדוח.
שמואל גולן: גם נכון.
שמואל גולן: משרד מבקר המדינה סבור שצריך להקל על המפלגות ולאחד את שלושת הדוחות האלה, ואנחנו מוכנים לקבל את כל המידע שהרשם מקבל, שלא תהיה שום בעיה.
שמואל גולן: ממילא אנחנו מתעסקים עכשיו עם הנכסים, והרשם מקבל דוח על הנכסים; ממילא אנחנו מתעסקים עם התאגידים, אז גם את זה נקבל, כך שלא תהיה שום בעיה למצוא דוח שהוא פורמט שמאחד את שלושת הדוחות.
שמואל גולן: לגבי הדוח שמוגש ליושב ראש הכנסת – הפורמט שם צריך להיות כזה שהוא אמור להיות מוצג לציבור.
שמואל גולן: כמו שאמרתי קודם, מבקר המדינה שוחח בעניין הזה עם יושב ראש הכנסת כדי שנגיע לפורמט של פרסום לציבור כי היום זה נמצא בספרייה, ואני לא חושב שמישהו בכלל מגיע ומעיין בעניין הזה.
שמואל גולן: כך שאנחנו בעד הצעת החוק הזאת.
שמואל גולן: מה שכן, מבקר המדינה לדורותיהם, ואני אומר את זה עוד מימי הגברת בן פורת.
שמואל גולן: הצהירו כל הזמן בדוחות שאין מספיק זמן לא למפלגות ולא למבקר המדינה להגיש את החוק – יעיד על כך יושב ראש ועדת הכספים שכמעט כל שנה אנחנו באים אליו ומבקשים דחייה.
שמואל גולן: פעם באות הסיעות ופעם אנחנו באים ומבקשים דחיות.
שמואל גולן: גם הדוח הזה שהגשנו בשבוע שעבר הוא בדחייה של חודש – דחייה שלנו של חודש.
שמואל גולן: לפני זה גם הסיעות ביקשו, וראה מתי פרסמנו את זה.
שמואל גולן: לכן אנחנו סבורים שגם על זה צריך לתת את הדעת ולתקן.
שמואל גולן: היום החוק אומר שהסיעות צריכות להגיש את זה תוך עשרה שבועות, ואנחנו צריכים להגיש 16 שבועות לאחר מכן.
שמואל גולן: אנחנו סבורים שאפשר לאחד את זה כמו שעושים את זה בבחירות.
שמואל גולן: אנחנו נגיש את הדוח אחרי 20 שבועות, והמפלגות צריכות לקבל גם כן תוספת של לפחות עוד חודש אחד כי הן לא עומדות במשימה הזאת, ואין פעם שהן לא ניגשות ולא מבקשות דחייה כזאת או אחרת.
: אתם מבקשים להכניס את זה לחוק.
שמואל גולן: אנחנו מבקשים להכניס את זה לחוק כי זה מופיע כבר.
שמואל גולן: במועדים אפשר ללכת על פורמט של קבועי זמן או על פורמט של קביעת מועד – תאריכים כאלה ואחרים שיוחלט, וזה יהיה סגור בינינו.
שמואל גולן: תמיד זה נופל בתקופת חגים, פסח.
שמואל גולן: לכן אנחנו מבקשים להוסיף את הדבר הזה.
ארבל אסטרחן: רק צריך לשים לב שהפעם מכיוון שהיו דחיות הדוח הוגש בנובמבר על שנה שהסתיימה בדצמבר.
ארבל אסטרחן: אז שזה לא יהיה ארוך מדי.
שמואל גולן: כשיעבדו על החוק לקראת קריאה שנייה ושלישית אז אנחנו נבקש.
: את זה אפשר להכניס עכשיו.
יריב לוין: זה דבר שאפשר להכניס.
ארבל אסטרחן: השאלה היא כמה רוצים.
יריב לוין: מה שהציע מר גולן.
יריב לוין: אני מציע שנלך עם ההצעה שלו.
ארבל אסטרחן: היום למפלגות יש עשרה שבועות.
יריב לוין: אתה הצעת 14 שבועות למפלגות, ו-20 שבועות - -
חנה רותם: למפלגות יש אמנם עשרה שבועות, אני רק מזכירה שהשנה בעקבות בקשת המפלגות הם הגישו את הדוחות ב-1 במאי במקום ב-11 במרס.
שמואל גולן: כמעט אחרי חודש וחצי.
ארבל אסטרחן: גם הייתה שנה ארוכה יותר.
חנה רותם: שנה ארוכה יותר זה קורה פעם בשנתיים.
יריב לוין: אני מציע שניצמד להצעה של מר גולן ונוסיף ארבעה שבועות ואחר כך 20 במקום 16.
שמואל גולן: 14 שבועות למפלגות, ו-20 שבועות למבקר.
: אם מוסיפים את השבועות האלה בתוכם יוצא פסח.
: עדיף לקבוע 1 במאי.
יריב לוין: מאה אחוז, אין בזה בעיה.
ארבל אסטרחן: המפלגות יגישו עד 1 במאי כל שנה, והמבקר - -
: המבקר יגיש עד 1 באוקטובר
ארבל אסטרחן: זה לא משפיע על הרשויות המקומיות?
שמואל גולן: לא, זה לא שייך לרשויות המקומיות, זה משהו אחר.
שמואל גולן: צריך בהזדמנות להסתכל על המועדים של הבחירות.
שמואל גולן: כי גם בבחירות יש 12 שבועות לסיעות ו-20 שבועות למבקר.
שמואל גולן: זה לא מספיק, במיוחד במערכת בחירות.
שמואל גולן: גם שם – אם כבר מתקנים – אז נא לתקן את המועדים גם שם.
שמואל גולן: אבל שם לא יכולים לקבוע תאריך.
משה שיפמן: אולי 16 ו-24.
שמואל גולן: כן, 16 ו-20 זה גם טוב.
שמואל גולן: 20 יש לנו היום, למפלגות אין.
: מספיק לכם 20?
: אם מאריכים את המועד של המפלגות גם אתם צריכים הארכה.
חנה רותם: לנו – 24.
: 16 ו-22.
ארבל אסטרחן: - - - שהדוח יתפרסם באיזושהי - - -
יריב לוין: ההסתכלות היא תמיד צופה פני עבר ממרחק של זמן.
ארבל אסטרחן: כמה אתם אומרים שצריך לתת למפלגות?
שמואל גולן: לבחירות צריך לתת לא פחות מ-16 שבועות.
שמואל גולן: לא יכול להיות שלסיעות אין את זה.
: ולכם 22.
יריב לוין: זה מתבקש.
יריב לוין: אגב, אם מותר לי לומר – זה לא קשור לחוק הזה, אבל נדמה לי שכדאי שנעשה חשיבה גם על הנושא של הגשת הדוחות של מועמדים בפריימריס הפנימיים.
יריב לוין: גם שם הזמן שיש למועמדים הוא בלתי אפשרי.
יריב לוין: גם הזמן שלכם מוקצב.
יריב לוין: הפער הוא חודשים.
חנה רותם: שם אין מנגנון להארכת מועדים.
יריב לוין: אנחנו יודעים שדווקא שם הרבה מהאנשים הם לא מקצועיים, לא מכירים.
שמואל גולן: יש לפחות הצעה אחת או שניים שמסתובבות עכשיו בכנסת לשינויים בפריימריס.
: זה לא נוגע לחוק הזה.
: יש לזה השלכה על המימון.
ארבל אסטרחן: בבחירות.
ארבל אסטרחן: אם מאריכים את התקופה של הבחירות, 15% השלמת מימון ניתנת רק אחרי שיש דוח חיובי.
: אז אני מציע לא ללכת ל-24.
: ללכת ל-22.
ארבל אסטרחן: דיברנו על 22.
ארבל אסטרחן: הארכנו עכשיו למבקר ל-22, ולמפלגות ל-16.
שמואל גולן: במערכת הבחירות המפלגות מקבלות מימון של 85%, ומרגע שהן הגישו את הדוח הן מקבלות 85%.
שמואל גולן: ברגע שמבקר המדינה מאשר את הדוח מקבלים את היתרה אם מקבלים את היתרה.
שמואל גולן: המשמעות של העניין הזה היא שהיתרה של 15% תהיה רק בהגשת הדוח.
שמואל גולן: אם הארכנו עכשיו ל-16 שבועות פלוס 22 שבועות, 15% יגיעו רק בתום התקופה.
משה שיפמן: אז למה אנחנו מבקשים הארכה?
משה שיפמן: למה צריכים את זה?
קריאה: המפלגות גם מקבלות את הוצאות המימון שלהן.
יריב לוין: מציאות החיים מלמדת שזה לא עובד בלוחות הזמנים הקיימים.
יריב לוין: התיאוריה היא טובה, אבל במציאות זה לא עובד.
: אני לא ביקשתי את זה.
שמואל גולן: כמעט כל שנה אני מלווה בוועדה ומבקש דחייה.
ארבל אסטרחן: אז אנחנו כוללים את הבחירות כרגע לקריאה הראשונה.
: בחוק הזה אני מייצג את כל המפלגות.
ארבל אסטרחן: נצטרך להעביר את זה גם, כמובן.
: בסדר, אני לא רוצה לעשות אם מישהו מהמפלגות אומר שזה מפריע לו.
יריב לוין: אני מציע שאנחנו נכתוב את זה כרגע כחלק מההצעה.
יריב לוין: אם תהיינה התנגדויות זה ירד בהכנה לקריאה שנייה ושלישית.
: אני מקבל מה שמציע היושב ראש.
: נכתוב עכשיו 16 ו-22; כל אחת מהמפלגות תקיים דיון אצלה.
: אנחנו אומרים כבר עכשיו שאם תהיינה הסתייגויות או התנגדויות זה ירד בשנייה ובשלישית.
יריב לוין: תבדקו עם המנכ"לים שלכם.
יריב לוין: הם יגידו לכם שזה בשבילם ברכה גדולה.
ארבל אסטרחן: בשוטף על השנה החולפת המפלגות יגישו עד 1 במאי, והמבקר עד 1 באוקטובר; בבחירות – 16 שבועות למפלגות, ו-22 שבועות למבקר.
ארבל אסטרחן: אנחנו לא נוגעים בסמכות ועדת הכספים.
ארבל אסטרחן: היא עדיין תישאר סמכות ועדת הכספים?
יריב לוין: גם עכשיו יבואו אליו.
ארבל אסטרחן: המחשבה היא שיבואו פחות.
יריב לוין: אנחנו יודעים שיבואו, אבל זה יהיה יותר מצומצם.
שמואל גולן: יש לפעמים כל מיני עניינים בתוך מפלגות.
: אבל זה יהיה הרבה פחות ממה שזה היה.
עמי ברקוביץ': אני רק רוצה לומר פורמלית שהחלטת ועדת השרים הייתה לא לקבוע עמדה, אבל זה היה ביחס להצעה של הגשת הדוחות.
עמי ברקוביץ': כאן מדובר במשהו אחר.
יריב לוין: בסדר, צריך לעשות בדיקה.
יריב לוין: אני אומר שוב: מה שלא מוסכם ירד בשנייה ובשלישית, אבל בוא נכניס את זה כדי שזה יהיה המצע לדיון.
: אם מישהו מהגורמים – מבקר המדינה, רשם המפלגות, משרד המשפטים יאמר שלא מוסכם – אני לא רוצה.
: אני רוצה שזה יהיה מוסכם גם על המפלגות.
: זאת לא הצעת חוק שנויה במחלוקת.
יריב לוין: צריך לעשות משהו שפשוט יעזור.
יריב לוין: את רוצה להקריא?
ארבל אסטרחן: לא, אמרתי את הדברים.
ארבל אסטרחן: אני יכולה להגיד שוב שהמועד של הגשת הדוחות למבקר המדינה, כולל השינוי שאמרנו יחול גם על הרשם ועל היושב ראש, והשינויים במועדים.
יריב לוין: אני עובר להצבעה בקריאה ראשונה – מי בעד הנוסח שאושר בקריאה הטרומית בצירוף ההערות שארבל הציגה והתוספות לדברי ההסבר, כפי שנאמרו כאן במהלך הישיבה?
יריב לוין: הצבעה בעד הצעת החוק – רוב נגד – אין נמנעים – אין הצעת החוק אושרה
יריב לוין: אני מבקש לברך את תלמידי כיתה י"ב מתיכון מקיף "אלדד" , נתניה.
יריב לוין: ברוכים הבאים לוועדת הכנסת, ועדה שיש בה לפעמים דיונים סוערים ולפעמים טכניים.
יריב לוין: אני גם מקדם בברכה את יושבת ראש הכנסת לשעבר, חברת הכנסת.
יריב לוין: דליה איציק.
יריב לוין: אנחנו נעבור לסדר היום ונתחיל בסוגיה של קביעת ועדות לדיון בהצעות חוק.
יריב לוין: הצעה ראשונה - הצ"ח לאיחוד קווי החירום הטלפוניים, התשס"ט-2009 (פ/1586/18), הצעת חה"כ משה גפני ואורי מקלב.
יריב לוין: ביחס להצעה הזו נשמעו הצעות להעביר לוועדת הפנים והגנת הסביבה או לוועדת הכלכלה.
יריב לוין: הלשכה המשפטית המליצה להעביר לוועדת הכלכלה.
יריב לוין: כך נדמה לי שנכון וכך צריך לעשות.
יריב לוין: לפיכך אני מציע להעביר לוועדת הכלכלה.
יריב לוין: ההצעה הבאה - הצע"ח התקשורת (בזק ושידורים)(תיקון – מוקד חירום טלפוני לנפגעות ולנפגעי תקיפה מינית), התשע"א-2011, הצעת חברי הכנסת אורלי לוי אבקסיס וגדעון עזרא (פ/3268/18).
יריב לוין: בעניין הזה נשמעו הצעות להעביר לוועדה לקידום מעמד האישה.
יריב לוין: הלשכה המשפטית סבורה שיש להעביר לוועדת הכלכלה, אבל על מנת להגיע באמת להסדרים ולהסכמות עם כולם, ומאחר שלנושא הזה יש באמת גם נגיעה ברורה לסוגיה של מעמד האישה, אני מציע להעביר את זה לוועדה למעמד האישה.
יריב לוין: ההצעה הבאה - הצ"ח לעידוד הנקה ושמירה על אופן הזנת תינוקות, התשע"א-2011, הצעת חבר הכנסת דני דנון (פ/3209/18) הכלכלה.
יריב לוין: הלשכה המשפטית סבורה שיש להעביר לוועדת העבודה, הרווחה והבריאות.
יריב לוין: לבקשת המציע, חבר הכנסת דני דנון, ולאחר הסכמה של ראשי הוועדות האחרות אני מציע להעביר את ההצעה לוועדת הכלכלה.
יריב לוין: נרשם.
יריב לוין: קביעת ועדה לדיון בהצעה לסדר היום בנושא: "פיצוץ הגז בנתניה" – הצעת חברי הכנסת נחמן שי, דב חנין, יצחק וקנין, רוברט אילטוב, זבולון אורלב ומיכאל בן ארי
יריב לוין: אנו עוברים לנושא הבא - קביעת ועדה לדיון בהצעה לסדר היום בנושא: "פיצוץ הגז בנתניה" – הצעת חברי הכנסת נחמן שי, דב חנין, יצחק וקנין, רוברט אילטוב, זבולון אורלב ומיכאל בן ארי.
יריב לוין: ההצעה הזו- אני מציע להעביר אותה לוועדת הכלכלה, שם אנחנו מרכזים דיונים בנושא הגז, למיניהם.
יריב לוין: הצעת חוק גיל הפרישה (תיקון – גיל הפרישה לנשים), התשע"א-2011 של חברת הכנסת דליה איציק (פ/2975/18) 2.
יריב לוין: הצעת חוק גיל פרישה (תיקוני חקיקה), התשס"ט-2009 – של חבר הכנסת מוחמד ברכה וקבוצת חברי הכנסת (פ/531/18) 3.
יריב לוין: הצעת חוק גיל פרישה (תיקון – ביטול העלאה אוטומטית של גיל הפרישה), התשע"א-2011 של חברת הכנסת ציפי חוטובלי (פ/3102/18) 4.
יריב לוין: הצעת חוק גיל פרישה לאישה (תיקוני חקיקה), התשע"א-2011 – של חברת הכנסת זהבה גלאון וקבוצת חברי כנסת (פ/3168/18)
יריב לוין: אנו עוברים לסוגיה הכבדה של קביעת ועדות לדיונים בשורת הצעות שנוגעות לגיל הפרישה.
יריב לוין: הצעת החוק הראשונה, של חברת הכנסת דליה איציק, הצעת חוק גיל הפרישה (תיקון – גיל הפרישה לנשים), התשע"א-2011 של חברת הכנסת דליה איציק (פ/2975/18), ההצעה השניה - הצעת חוק גיל פרישה (תיקוני חקיקה), התשס"ט-2009 – של חבר הכנסת מוחמד ברכה וקבוצת חברי הכנסת (פ/531/18), הצעת חוק גיל פרישה (תיקון – ביטול העלאה אוטומטית של גיל הפרישה), התשע"א-2011 של חברת הכנסת ציפי חוטובלי (פ/3102/18) והצעת חוק גיל פרישה לאישה (תיקוני חקיקה), התשע"א-2011 – של חברת הכנסת זהבה גלאון וקבוצת חברי כנסת (פ/3168/18) לאחר הרבה דיונים בסופו של דבר הצלחנו להביא את כולם להסכמה שכל ההצעות תועברנה לוועדת העבודה, הרווחה והבריאות תוך הבנה והסכמה של כל המציעים שהמשא ומתן שמנהל כרגע יושב ראש הוועדה, חבר הכנסת חיים כץ, מול הממשלה כדי להגיע להסדר ייעשה בשמם ועל דעתם של כולם.
יריב לוין: הצעת החוק שנמצאת כבר בשלב של קריאה ראשונה בוועדת העבודה והרווחה, ולכן אני מניח שיבוצע מיזוג - -
קריאה: שניה שלישית.
יריב לוין: אני אומר – עברה קריאה ראשונה, ונמצאת בשלב של הכנה לקריאה שניה ושלישית.
יריב לוין: אני מניח שיבוצע מיזוג של כל הצעות החוק כך שכל אותם חברי כנסת שהיו שותפים למהלך החשוב הזה יהיו חלק ממנו, כאשר החוק יובא במאוחד לקריאה שניה ושלישית.
יריב לוין: מי בעד לאשר את ההסדר הזה ולהביא את כל ההצעות לוועדת העבודה, הרווחה והבריאות?
יריב לוין: בקשת יו"ר ועדת העבודה, הרווחה והבריאות למיזוג הצעות החוק הבאות, לפי סעיף 84(ד) לתקנון הכנסת: 1.
יריב לוין: הצעת חוק הביטוח הלאומי (תיקון מס' 132) (פטור מתשלום דמי ביטוח לחניכי מכינות קדם צבאיות ולמתנדבים בשנת שירות), התשע"א-2011 (מ/612) 2.
יריב לוין: הצעת חוק הביטוח הלאומי (תיקון – פטור מדמי ביטוח לתלמיד מכינה קדם צבאית), התשע"א-2011, (פ/3404/18) של חה"כ זבולון אורלב
יריב לוין: יש לנו בקשה של יושב ראש ועדת העבודה, הרווחה והבריאות, חבר הכנסת חיים כץ, שמבקש למזג שתי הצעות חוק ולהביאן כהצעה אחת לקריאה השניה והשלישית.
יריב לוין: האחת, הצעת חוק הביטוח הלאומי (תיקון מס' 132) (פטור מתשלום דמי ביטוח לחניכי מכינות קדם צבאיות ולמתנדבים בשנת שירות), התשע"א-2011 (מ/612), והשניה - הצעת חוק הביטוח הלאומי (תיקון – פטור מדמי ביטוח לתלמיד מכינה קדם צבאית), התשע"א-2011 (פ/3404/18) של חה"כ זבולון אורלב, שנמצאת בשלב של הכנה לקריאה ראשונה.
יריב לוין: אני מניח שהן תמוזגנה, אם נאשר את זה ואחר כך תבואנה יחד לקריאה השניה והשלישית.
יריב לוין: מי בעד לאשר את הבקשה?
יריב לוין: פה אחד, תודה, אושר.
יריב לוין: על סדר-היום: ערעורים על החלטת יושב ראש הכנסת והסגנים שלא לאשר דחיפות הצעות לסדר היום.
יריב לוין: מונח בפנינו ערעורו של חבר הכנסת אריה אלדד בעניין הצעה דחופה לסדר שהוגשה על ידו שכותרתה: ממצאי המבקר בפרשת גלנט.
אריה אלדד: תודה אדוני.
אריה אלדד: נדמה לי שכמעט אנחנו פטורים מלציין את חשיבות פרשת גלנט.
אריה אלדד: החלטת היועץ המשפטי לממשלה שהתפרסמה לפני זמן קצר אומרת בעצם שהאלוף יואב גלנט לא יוכל לשמש כרמטכ"ל.
אריה אלדד: זה מחייב את הכנסת לדיון ולבחינה של ההליכים של בחירת הרמטכ"ל.
אריה אלדד: האם המערכות שהיו אמורות לסנן ולבחון את העניין הזה תפקדו כהלכה?
אריה אלדד: אינני מתכוון בדיון כזה לעסוק בפרשה עצמה, באיש עצמו, בקרקעות שלו או בהצהרות שלו, אלא במערכות שהיו אמורות לתפקד ולא להביא את מדינת ישראל לנקודת המבוכה הקשה מאוד שאנחנו נתונים בה היום, בלוח זמנים קצר מאוד אנחנו צריכים להחליט האם להאריך כהונת רמטכ"ל, האם למצוא מועמדים אחרים.
אריה אלדד: להעלות את אלה שכבר הוכתמו בכתם שהם פחות טובים ממי שנבחר.
אריה אלדד: לכן ראוי שהכנסת תעסוק בזה.
מגלי והבה: אדוני היושב ראש, לא זר לך שאנחנו כנשיאות, כשמביאים בפנינו הצעות לסדר בנושאים שונים דנים בכל הנושאים האלה בצורה עניינית.
מגלי והבה: אחד השיקולים שמנע פה אחד התערבות בהעלאת הנושא של הרמטכ"ל בפני הכנסת, זה כי חלק מהנושא נמצא בהליך משפטי וחלק נמצא בבירור אצל היועץ המשפטי.
מגלי והבה: אנחנו ככנסת יכולים להוסיף אש על המדורה.
מגלי והבה: יותר מזה, חומרים דליקים עוד יותר ויכולים לפגוע בסיכויי מועמד, לטובתו או נגדו.
מגלי והבה: אני מבין את הדברים שמעלה חבר הכנסת אלדד והם טיעונים כבדים.
מגלי והבה: לפי סדר העדיפויות, הנושא הזה, בגלל הנושאים הרגישים האלה, החלטנו לא לדון בו.
מגלי והבה: יכול להיות שבעקבות פרסום עמדת היועץ המשפטי ושהעמדה כבר ידועה וברורה, לא נוכל להשפיע בהחלטה פוליטית בעד או נגד.
מגלי והבה: אני עצמי לא אוכל להצביע נגד החלטת הנשיאות אבל אתה כיושב ראש וועדה והמציע תחליטו איפה הדברים, במיוחד כשעכשיו ידועה עמדתו של היועץ המשפטי.
מגלי והבה: אני סומך על חברי, עוד לא שמעתי חדשות.
אריה אלדד: אפילו הכניסו לנו את הדיווחים לוועדת חוץ וביטחון כדי שגם הם ידעו מכך.
מגלי והבה: אנחנו דואגים לכספים ופחות לביטחון, אז לא הכניסו לנו את ההודעה.
יריב לוין: אני רוצה להבין דבר אחד מתוך דבריך.
יריב לוין: אתה אומר שלפחות באופן אישי, מכיוון שחל שינוי נסיבות מאז הדיון ועד עכשיו, אתה חושב שהיה מקום אולי לראות את העניין באופן אחר לו המצב היה אז?
יריב לוין: חשוב להבין שזאת עמדתך.
מגלי והבה: אני לא אצביע נגד החלטת הנשיאות שאני חבר בה אבל אתמול לא היתה ידועה עמדת היועץ המשפטי.
אריה אלדד: אני מוכרח לומר שההערכה היתה, וגם שלי, שכך יוחלט.
מגלי והבה: לכן אני לא רוצה לעשות עוול לדיון הפוליטי החשוב וגם מדובר במועמד.
מגלי והבה: אני גם מניח שחברי הכנסת לא ילכו לגופו של אדם או לפרשה הזאת.
מגלי והבה: מקובל עלי שהיתה ועדה, היתה החלטה ומה פתאום כרגע מעוררים את הכול?
מגלי והבה: אתמול יכולנו להשפיע על החלטתו.
יריב לוין: כמה הצעות כאלה היו?
אתי בן יוסף: נדמה לי שארבע.
אריה אלדד: אם מקבלים ערעור שלי, מקבלים אוטומטית את כולם?
יריב לוין: אין לי סמכות לקבל את הערעורים האחרים.
יריב לוין: אם מקבלים את ההחלטה צריכה להיות פנייה לנשיאות לאשר גם את האחרים, זה לא בסמכותי.
מגלי והבה: לכן זה מחייב דיון מורחב.
יריב לוין: בכל מקרה, זה לא בסמכותי.
מגלי והבה: גדעון עזרא דיבר איתי אתמול והסברתי לו את הנימוק.
מגלי והבה: יכול להיות שצריך להודיע לכל המגישים.
מגלי והבה: זה עניין של הצבעה ולך יש פה הכרעה.
יריב לוין: לי אין יכולת להודיע למגישים.
יריב לוין: אומר לכם מה אוכל לעשות במסגרת סמכותי.
יריב לוין: כפי שאתה יודע, אני משתדל שלא להתערב בהחלטות של הנשיאות.
יריב לוין: מאידך, נוכח הדברים שנאמרו כאן ע"י סגן הושב ראש חבר הכנסת והבה אני חושב שאי-אפשר שלא לקבל את הערעור.
יריב לוין: אני מציע, לפיכך, שנקבל את הסמכות של חבר הכנסת אלדד.
יריב לוין: אין לנו סמכות לאשר לחברי כנסת אחרים שהגישו הצעה באותו נושא, שהם חברי כנסת עזרא, אלסאנע ואורבך, אין לנו סמכות לאשר להם להגיש את ההצעה בנוסף.
יריב לוין: אבל, אני מציע שבמסגרת ההחלטה שתתקבל כאן, תהיה גם פניה ליושב ראש הכנסת ולנשיאות הכנסת על-מנת שישקלו את הנסיבות המיוחדות האלה.
מגלי והבה: חבר הכנסת גדעון עזרא פנה אלי אתמול.
מגלי והבה: ההחלטה היתה בגלל היועץ המשפטי.
יריב לוין: אני רוצה להגיד לך שמכיוון שלחבר הכנסת עזרא יש דיון בוועדה אחרת, הקדמתי את הדיון לשעה רבע לשתים עשרה ואז הודיעו לי ממשרדו.
יריב לוין: כתוצאה מכך הערעור שלו לא יכול היה להיות נדון.
יריב לוין: לכן בנסיבות האלה לאור הדברים שאמר סגן היושב ראש מגלי והבה, אני מציע שנקבל את הערעור של חבר הכנסת אלדד ונבקש מהנשיאות לשקול, בהתאם לסמכותם, את האפשרות לאפשר גם לשלושת חברי הכנסת הנוספים: אלסאנע, עזרא ואורבך, להעלות את הצעותיהם הדחופות בנושא הזה לאור המצב המיוחד שנוצר במקרה הזה.
מגלי והבה: בשביל לא לפגוע בזכויות האחרים.
יריב לוין: לי אין דרך, התקנון לא מאפשר לי.
יריב לוין: הדבר היחיד שאני יכול לעשות הוא לאשר את הערעור שמונח בפניי.
מגלי והבה: חבר הכנסת גדעון עזרא פנה אלי אתמול ואמר שהנושא מאוד חשוב.
יריב לוין: אני יכול לומר לך שחבר הכנסת עזרא פנה גם אלי ואמר לי שהוא הגיש ערר ואמר לי שיש לו קושי להופיע כאן כי יש לו דיון בוועדה אחרת.
יריב לוין: לכן הקדמתי את הדיון לשעה 11:45.
יריב לוין: אז הודיעו לי ממשרדו שהוא מוותר ולא יופיע.
יריב לוין: כתוצאה מכך הדיון שלו לא יכול להידון.
יריב לוין: לפחות בעניין הזה ניסיתי לעשות כל מה שאני יכול, כולל להזיז את שעת הישיבה אבל זה לא הועיל.
יריב לוין: לכן, בנסיבות האלה, אני מציע שנקבל את הערעור של חבר הכנסת אלדד, לאור הדברים שאמר כאן סגן היושב ראש והבה והשינוי שנוצר בנסיבות מאז החלטת הנשיאות ועד עכשיו.
יריב לוין: נבקש מיושב ראש הכנסת ומנשיאות הכנסת לשקול בהתאם לסמכותם את האפשרות לאפשר גם לשלושת חברי הכנסת הנוספים: עזרא, אלסאנע ואורבך, להציג ולהעלות את הצעותיהם הדחופות בנושא הזה לאור המצב המיוחד שנוצר במקרה הזה.
יריב לוין: אני חושב שאני היחיד שיכול להצביע אז יש אחד בעד.
יריב לוין: אם אתה תצביע נגד אז ההצעה נפלה.
מגלי והבה: אז אני מצביע נגד.
אריה אלדד: אתה יכול לא להצביע נגד.
יריב לוין: אם כך המצב ההצעה נפלה, הערעור לא התקבל.
אריה אלדד: למרות שינוי הנסיבות?
מגלי והבה: אני מחויב להחלטות הנשיאות שלי.
מגלי והבה: אני לא יכול להצביע נגד.
אריה אלדד: אתה לא יכול להצביע בעד ההצעה שלי, אבל אתה לא חייב להצביע נגדה.
יריב לוין: רבותיי, הישיבה נעולה.
יריב לוין: אני פותח ישיבה חדשה.
יריב לוין: על סדר היום: בקשתי לרביזיה על החלטת הוועדה בנושא הערר של חבר הכנסת אלדד לעניין הצעתו הדחופה לסדר היום בנושא מינויו של יואב גלנט, שלא אושרה על ידי נשיאות הכנסת.
מגלי והבה: לאחר שהתייעצתי ונוכח הנתון החדש של החלטת היועץ המשפטי, עכשיו כשאין לנו יכולת השפעה ונשמר כל הנושא של הניטרליות.
מגלי והבה: גם אני תומך בקבלת הערר.
מגלי והבה: תודה
יריב לוין: אני מאוד מודה לחבר הכנסת והבה שעשה מאמץ מיוחד ולאור בקשתו גם כונסה ישיבה נוספת והתבקשה על ידי הרביזיה.
יריב לוין: הצבעה בעד – 2 נגד – אין נמנעים אין
יריב לוין: 2 בעד אין מתנגדים אין נמנעים.
יריב לוין: הערעור אושר.
יריב לוין: אני חוזר על המלצתי בפני הנשיאות לאשר לשלושת חברי הכנסת הנוספים להעלות את ההצעה לסדר בעניין הזה.
יריב לוין: בוא חבר-הכנסת בר-און, אתה יכול ללכת יותר לאט.
יריב לוין: אנחנו לא נחטוף את העניין בלי לשמוע אותך ובלי לאפשר לך לדבר.
יריב לוין: על סדר היום: בקשת חבר-הכנסת רוני בר-און, יושב-ראש הוועדה לענייני ביקורת המדינה, להעברת הצעת חוק בחירת נציגי לשכת עורכי-הדין לוועדות למינוי נושאי משרה שיפוטית, תיקוני חקיקה התשע"א-2011.
יריב לוין: הצעת חבר-הכנסת רוברט אילטוב וקבוצת חברי-כנסת פ/3506, מוועדת החוקה, חוק ומשפט לוועדה לענייני ביקורת המדינה.
יריב לוין: אני אומר, חבר-הכנסת בר-און, שאני קיבלתי את מכתבך.
יריב לוין: לטעמי אין חובה, על-פי התקנון, שאנחנו נתכנס ונדון בעניין הזה, בפרט משעה שהנושא הזה עלה כאן – באופן מפורט ומסודר – לדיון במסגרת הדיון שקיימנו בשאלה: איזו ועדה תדון בעניין - -
רוני בר-און: מה זאת אומרת - - -
יריב לוין: - - ונדמה לי .
יריב לוין: רגע, רק דקה.
יריב לוין: ונדמה לי שהדבר הזה גם עולה מהמכתב שלך, בו כתבת שאין מניעה לקיים את הדיון, משמע – אין חובה.
יריב לוין: אבל לא.
יריב לוין: הוויכוח הוא מיותר משום שאני סברתי שברגע שביקשת את הבקשה, מן הדין לאפשר לך להביא את העניין לדיון ולכן אני כך עושה ומעביר לך את רשות הדיבור, בבקשה.
רוני בר-און: אל"ף, אני מאוד מודה לך, אדוני היושב-ראש.
רוני בר-און: הובא לידיעתי שהחלטת לקיים את הדיון חרף העובדה שהייעוץ המשפטי אמר לך שאין עליך חובה לקיים את הדיון.
רוני בר-און: אני מכיר יושבי-ראש אחרים שהיו נאחזים בחוות הדעת הזאת ולא היו מקיימים את הדיון.
רוני בר-און: על כך אני מודה לך.
רוני בר-און: אבל אליה וקוץ בה: בצד השבחים יש לי מעט ביקורת.
רוני בר-און: אני אומר לך – אתה מכיר את מערכת היחסים המאוד מיוחדת שלנו, אני לא אומר את זה מן הפה ולחוץ – אני ממך מצפה ליותר הקפדה בענייני זכויות של תקנון ובוודאי בעניינים של הדר, מהסוג הזה שגילית בקיימך את הדיון, חרף העובדה שהיועצים המשפטיים אמרו לך שאתה יכול שלא לקיים.
רוני בר-און: השתלשלות העניינים היא מאוד פשוטה: בסוף הדיון שהתקיים, נדמה לי, בסביבות 21:30 בלילה ביום שני, בו אושרה קריאה טרומית של החוק הזה, חוק נושאי משרה – אני מתנצל שמישהו שכתב את המכתב, ולי לא היה זמן לעשות הגהה, קבע שזה נושאי משרד - -
יריב לוין: זה קורה לכולנו.
רוני בר-און: אות קרובה, דל"ת ו-ה"א.
רוני בר-און: אני הודעתי שאני מבקש להעביר את הדיון לוועדה לענייני ביקורת המדינה.
רוני בר-און: אני מניח שכשקיימת את הדיון – אני יוצא מתוך הנחה שהתקלה שאני לא זומנתי להציג את עמדתי היא תקלה תמימה.
רוני בר-און: אני מכיר אותך ואני מכיר היטב את צוות הוועדה.
רוני בר-און: זה צוות שבעיני, גם אם יחקרו אותי באינקוויזיציה, אני לא אגיד שהוא עשה משהו - -
רוני בר-און: - - יצר תקלה מכוונת.
רוני בר-און: אבל יכולת למנוע את התקלה הזאת, אדוני היושב-ראש, כפי שאני מנעתי אותה - -
רוני בר-און: כשדיון מתקיים בשעה 21:30 בלילה ומישהו מגלה צורך להמשיך בדיון לקריאה ראשונה במהירות רבה, אז לפעמים, אפילו מזכירות הכנסת, שמעבירה את המכתבים ואומרת לאילו ועדות הייתה בקשה להעביר את זה - גם היא, לחץ הזמנים עומד בעוכריה.
רוני בר-און: אני, כשנתקלתי בתקלות כאלה – היא תגיד לך את זה, גב' אתי בן-יוסף – אמרתי: תביא את פרוטוקול הדיון מאתמול בערב, נקרא מי צעק מה ונעשה אנחנו את הסלקציה.
רוני בר-און: למה לנו את מזכירות הכנסת?
רוני בר-און: יכולת לעשות את זה.
רוני בר-און: אם לא עשית את זה – הנה לך לקח לפעם הבאה.
רוני בר-און: למה כתבתי לך שאני יודע שאין מניעה?
רוני בר-און: כי ברגע שהצגת את זה מעל במת הכנסת, הפכת את החלטת ועדת הכנסת בעניין הבקשות לפי סעיף 78(ב) למעשה חלוט.
רוני בר-און: על זה כבר לא יכול היה להתקיים יותר דיון.
רוני בר-און: לי זה נודע רק אחרי שהנושא הזה הפך חלוט.
רוני בר-און: אם הייתי יודע קודם שהתקיים דיון או מתקיים דיון, וודאי הייתי בא.
רוני בר-און: אם הייתי יודע שהתקיים דיון, אבל טרם הודעת עליו - -
יריב לוין: חבר-הכנסת בר-און, לא נתווכח מי ידע או לא ידע.
יריב לוין: אנחנו - -
רוני בר-און: - - לכן - -